钦定古今图书集成/明伦汇编/氏族典/第272卷 > 王守道
## 钦定古今图书集成/明伦汇编/氏族典/第272卷 > 王守道

按《元史王守道传》：“守道，字仲履，其先真定平山人。金
亡，群盗并起，州县吏多乘乱，贪暴不法，民往往杀令
丞及属吏。宣抚司署守道为县尉，改真定主簿史天
倪为河北西路兵马都元帅，镇真定，以为府经历。及
金恒山公武仙降，署为史天倪副帅。守道谓天倪曰：
‘是人位居公下，意有不平，宜先事为备’。未几，果为所”
害，与属县旁近豪杰纳天倪之弟天泽为主帅，攻仙
以复仇，卒逐仙遁去。后擢庆元军节度使，天泽为五
路万户，署守道行军参谋。中统元年，天泽入拜左丞
相，即授真定等路万户府参谋。至元七年卒，谥忠惠。